Fis-6 ta' Marzu 2017, il-Kunsill adotta deċiżjoni dwar l-iffirmar ta' bejn l- Unjoni Ewropea Repubblika taċ-Ċilì dwar il- kummerċ ta' prodotti organiċi Grazzi għall-ftehim, l-UE u ċ-Ċilì dalwaqt ser jirrikonoxxu l-ekwivalenza tar-regoli u s-sistemi ta' kontroll rispettivi tagħhom fir-rigward tal-produzzjoni organika. Fil-prattika, dan ifisser li l-ikel organiku li jiġi prodott fl-UE u li huwa kopert b'dan il-ftehim ser ikun jista' jinbiegħ fiċ-Ċilì mingħajr kontrolli ulterjuri. L-istess ser japplika għal għadd ta' prodotti organiċi taċ-Ċilì fl-UE. Il-ftehim ser jipprevedi wkoll għal sistema ta' kooperazzjoni, skambju ta' informazzjoni u riżoluzzjoni ta' tilwim fil-kummerċ organiku. Is-settur organiku qiegħed jikber b'mod kostanti u rapidu u huwa riżorsa kbira għall-agrikoltura Ewropea u l-ekonomija inġenerali. Dan il-ftehim maċ-Ċilì ser jagħti spinta lill-produzzjoni u l-esportazzjoni organika tal-UE, u b'hekk jgħin biex jiġġenera tkabbir u joħloq impjiegi. Il-Kunsill jilqa' dan b'sodisfazzjon. Roderick Galdes, Segretarju Parlamentari għall-Agrikoltura, is-Sajd u d-drittijiet tal-Annimali It-tisħiħ tal-kummerċ maċ-Ċilì ta' prodotti organiċi tal-UE Dan il-ftehim maċ-Ċilì huwa maħsub biex jinkoraġġixxi l-kummerċ ta' prodotti organiċi, li b'hekk jikkontribwixxi għall-iżvilupp tas-settur organiku fl-UE. Huwa maħsub ukoll biex itejjeb il-protezzjoni tal-logos rispettivi għall-prodotti organiċi , u biex isaħħaħ il-kooperazzjoni regolatorja bejn l-UE u ċ-Ċilì fir-rigward ta' kwistjonijiet relatati mal-produzzjoni organika. Dan ser japplika għall-prodotti organiċi tal-UE bħal: prodotti tal-pjanti mhux ipproċessati, annimali ħajjin jew prodotti tal-annimali mhux ipproċessati (inkluż l-għasel), prodotti tal-akkwakultura u algi, prodotti agrikoli pproċessati għall-użu bħala ikel (inkluż l-inbid), prodotti agrikoli pproċessati għall-użu bħala għalf, materjal għall-propagazzjoni veġetattiva u żrieragħ għall-kultivazzjoni. Min-naħa l-oħra, l-UE ser tirrikonoxxi bħala ekwivalenti dawn il-prodotti li ġejjin miċ-Ċilì: prodotti mhux ipproċessati tal-pjanti, għasel, prodotti agrikoli pproċessati għall-użu bħala ikel (inkluż l-inbid), materjal għall-propogazzjoni veġetattiva u żrieragħ għall-kultivazzjoni. Il-ftehim maċ-Ċilì huwa l-ewwel minn "ġenerazzjoni ġdida" ta' ftehimiet fin-negozju ta' prodotti organiċi u l-ewwel rikonoxximent bilaterali ma' pajjiż tal-Amerka Latina. Il-passi li jmiss Fis-6 ta' Marzu 2017, il-Kunsill adotta deċiżjoni dwar l-iffirmar tal-ftehim UE-Ċilì, u approva deċiżjoni oħra dwar il-konklużjoni proprja tiegħu. Issa l-Kunsill ser jibgħat l-abbozz ta' deċiżjoni dwar il-konklużjoni tal-ftehim lill- Parlament Ewropew għall-approvazzjoni tiegħu, imbagħad il-Kunsill ikun għad irid jadottah b'mod formali. Dan il-ftehim ser jidħol fis-seħħ tliet xhur wara n-notifika finali tat-tlestija tal-proċeduri interni meħtieġa minn kull parti kontraenti. Deċiżjoni tal-Kunsill dwar l-iffirmar tal-ftehim UE-Ċilì Deċiżjoni tal-Kunsill dwar il-konklużjoni tal-ftehim UE-Ċilì Ftehim bejn l-Unjoni Ewropea u r-Repubblika taċ-Ċilì dwar il-kummerċ ta' prodotti organiċi Ara l-paġna tal-laqgħa